బాసిర్ అహ్మద్

బసిర్ అహ్మద్ (జననం 11 సెప్టెంబర్ 2003) నేపాల్ అంతర్జాతీయ క్రికెట్ ఆటగాడు, ఆయన ఎడమచేతి స్లో ఆర్థోడాక్స్ బౌలింగ్, ఎడమచేతి బ్యాటింగ్ చేస్తాడు.  ఆయన వన్డే ఇంటర్నేషనల్స్, ట్వంటీ20 ఇంటర్నేషనల్స్ లో నేపాల్ జాతీయ క్రికెట్ జట్టుకు ప్రాతినిధ్యం వహిస్తాడు.

ప్రారంభ జీవితం & దేశీయ వృత్తి
అహ్మద్ నేపాల్‌లోని కపిల్‌వాస్తులో జన్మించాడు. ఆయన 2022 మే 1న 'జింబాబ్వే ఎ'తో జరిగిన మ్యాచ్‌లో నేపాల్ తరపున తన ట్వంటీ20 అరంగేట్రం చేసాడు. ఆయన 2022 మే 9న నేపాల్ తరపున జింబాబ్వే ఎతో జరిగిన మ్యాచ్‌లో లిస్ట్ ఎ అరంగేట్రం చేసాడు.  

అంతర్జాతీయ కెరీర్
బాసిర్ అహ్మద్ జూన్ 2022లో స్కాట్లాండ్‌లో జరిగిన 2019–2023 ఐసీసీ క్రికెట్ ప్రపంచ కప్ లీగ్ 2 రౌండ్ 14 కోసం నేపాల్ వన్‌డే ఇంటర్నేషనల్ జట్టులో చోటు దక్కించుకున్నాడు. ఆయన 2022 జూలై 11న నమీబియాతో జరిగిన వన్‌డేలో అరంగేట్రం చేశాడు. ఆయన ఆగస్టు 2022లో కెన్యాతో జరిగిన సిరీస్ కోసం నేపాల్ ట్వంటీ20 ఇంటర్నేషనల్ జట్టులో చోటు దక్కించుకున్నాడు. బాసిర్ అహ్మద్ 2022 ఆగస్టు 26న కెన్యాతో జరిగిన టీ20ఐలో అరంగేట్రం చేశాడు. ఆయన 2024 నేపాల్ ప్రీమియర్ లీగ్ మొదటి ఎడిషన్‌లో బసీర్ 181 పరుగులు సాధించి 6 వికెట్లు పడగొట్టాడు.

బాసిర్ అహ్మద్ జనవరి 2026లో టీ20ఐ ప్రపంచ కప్ కోసం నేపాల్ జట్టులో చోటు దక్కించుకున్నాడు.
మూలాలు

బయటి లింకులు

వర్గం:2003 జననాలు
వర్గం:నేపాల్ వ్యక్తులు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:నేపాల్ క్రికెట్ క్రీడాకారులు
వర్గం:నేపాల్ టీ20 క్రికెట్ క్రీడాకారులు